Xiyenge xa 50 xa Nawu wa Endlelo ra swa Vugevenga xi vona leswaku mubohiwa u fanele ku yisiwa ehubyeni ya nawu ku nga si hundza tiawara ta 48 endzhaku ka ku khomiwa. Xiyenge xa 35 (d) xa Vumbiwa xi ba goza rinwe emahlweni hi ku vona leswaku munhu a ngo fanela ku yisiwa ehubyeni ku nga si hela tiawara ta 48 ntsena, kambe leswaku munhu a yisiwa ehubyeni ya nawu hi ku hatlisa. Nkarhi wa tiawara ta 48 i nkarhi lowu pimiweke naswona i ntirho wa maphorisa ku yisa munhu ehubyeni hi ku hatlisa hilaha swi kotekaka ha kona. Nkarhi wa tiawara ta 48 wu sungula hi ku hatlisa loko munhu a khomiwa naswona a tsoniwa mfanelo ya ntshunxeko wa yena. Loko maphorisa ya ri eka xiyimo xo yisa munhu ehubyeni hi ku hatlisa, kambe ya tsandzeka ku endla tano, ku va munhu yoloye a ha pfaleriwile swi nga tekiwa swi nga ri enawini?